钦定古今图书集成/明伦汇编/官常典/第747卷 > 周询
## 钦定古今图书集成/明伦汇编/官常典/第747卷 > 周询

按《夏邑县志》：询生员。读书解大义，磊落不羁。崇祯十
一年，流寇骤至，人各鸟兽窜，询奋曰：“贼非人乎？宁不
惧死耶？吾辈逃则易耳，家室蹂躏，尚忍言哉！勇者随
吾来，得数十人，挥戈以战，斩数人。已而铁骑千至，询
叹曰：‘事之不济，命也’。”既被执，贼呼之降，询叱之曰：“今
日有断头周询，无屈膝周询”遂遇害。